Ушанаваць выдатных паэтаў Беларусі, папулярызаваць іх творчасць, далучыць чытачоў да літаратурнай спадчыны класікаў – такая мэта раённага бібліятэчнага конкурсу “Вялікія майстры беларускага слова”. У рамках яго ладзяцца цікавыя і займальныя мерапрыемствы, электронныя прэзентацыі, літаратурныя вандраванні. Да ўвагі наведвальнікаў у бібліятэках арганізаваны кніжныя выставы, тэматычныя паліцы, выставы-прапановы, выставы-знаёмствы “Песняры зямлі беларускай”, “Волаты слова народнага”, “У вянок песнярам”, “Роднага слова гук чароўны”. На працягу ўсяго года выставы будуць папаўняцца новымі інфармацыйнымі матэрыяламі, артыкуламі з перыядычных выданняў аб песнярах зямлі беларускай і іх творах.